Քվինսլենդի արվեստի պատկերասրահ

Քվինսլենդի արվեստի պատկերասրահ (, QAG), պատկերասրահ Ավստրալիայի Քվինսլենդ նահանգի Բրիսբեն քաղաքի Հարավային ափ վայրում։ Պատկերասրահը Քվինսլենդի մշակույթի կենտրոնի մի մասն է կազմում։ Տեղակայված է Ժամանակակից արվեստի պատկերասրահի շենքում։

Պատկերասրահը տնօրինում է Քվինսլենդի կառավարությունը, որը 1895 թվականին կառույցը հիմնադրել է որպես Քվինսլենդի ազգային պատկերասրահ։

Պատմություն
Պատկերասրահը հիմնադրվել է 1895 թվականին՝ որպես Քվինսլենդի ազգային պատկերասրահ։ Պատկերասրահը տեղակայված է եղել մի շարք ժամանակավոր շինություններում։ 1982 թվականին Բրիսբենի Հարավային ափում կառույցին է հատկացվել ներկայիս շենքը՝ Ռոբին Գիբսոնի նախագծած Քվինսլենդի մշակույթի կենտրոնը։

Քվինսլենդի պատկերասրահը ժամանակակից կառույց է, որի ստեղծման համար օգտագործվել է լավագույն տեխնիկան և շինանյութերը (հասանելի նախագծի տնտեսական սահմաններում)։ Այն նաև առաջին խոշոր շենքն էր, որ կառուցվեց գետի հարավային կողմում՝ Վիկտորիա կամրջի հարևանությամբ։

Պատկերասրահի 4700 քառակուսի մետր ցուցադրման տարածքը բաժանված է պատերով, ուղեկալներով։ Ջրային ցայտաղբյուրները բաժանում են ցուցասրահների հանդարտ միջավայրն աշխատակազմի պրոակտիվ միջավայրից։

Հավաքածու 
Պատկերասրահը հավաքածուն ներառում է մի շարք կարևոր արվեստի գործեր, այդ թվում՝
 Պաբլո Պիկասոյի  «Գեղեցկուհի հոլանդուհին» (La Belle Hollandaise, 1905)
 Ռիչարդ Գոդֆրի Ռիվերսի «Ժակարանդայի ներքո» (Under the Jacaranda, 1903)

Տեղական արվեստ 
Պատկերասրահը ներկայացնում է Ավստրալիայի բնիկների արվեստը և ամրապնդում է կապերը Քվինսլենդի տեղաբնիկ համայնքների հետ։

Ցուցահանդեսներ 
 Կալիֆոռնիական դիզայն 1930-1965 թվականներին, ապրելով ժամանակակից աշխարհում (նոյեմբերի 2, 2013 թվական – փետրվարի 9, 2014 թվական)
 Մգդակած վերմակներ 1700-1945 թվականներ (հունիսի 15 - սեպտեմբերի 22, 2013 թվական)
 Իսպանիայի դիմանկար. Պրադոյի գլուխգործոցները (հուլիսի 21 - նոյեմբերի 4, 2012 թվական)
 Գլխարկներ. ծաղկաբանություն Սթիվեն Ջոնսից (մարտի 27 - հունիսի 27, 2010 թվական)
 Ամերիկյան իմպրեսիոնիզմ և ռեալիզմ. ուղենշային ցուցահանդես Մեթից (մայիսի 30 - սեպտեմբերի 20, 2009 թվական)

Ժամանակակից արվեստի Ասիա-խաղաղօվկիանոսյան եռամյա ցուցահանդես 

 Ժամանակակից արվեստի Ասիա-խաղաղօվկիանոսյան 8-րդ ցուցահանդես (նոյեմբեր, 2015 թվական - մայիս, 2016 թվական)
 Ժամանակակից արվեստի Ասիա-խաղաղօվկիանոսյան 7-րդ ցուցահանդես (APT7) (դեկտեմբերի 8, 2012 թվական - ապրիլի 14, 2013 թվական)
 Ժամանակակից արվեստի Ասիա-խաղաղօվկիանոսյան 6-րդ ցուցահանդես (APT6) (դեկտեմբերի 5, 2009 թվական – ապրիլի 5, 2010 թվական)
 Ժամանակակից արվեստի Ասիա-խաղաղօվկիանոսյան 5-րդ ցուցահանդես (APT5) (դեկտեմբերի 2, 2006 թվական – մայիսի 27, 2007 թվական)

Ժամանակակից արվեստի Ասիա-խաղաղօվկիանոսյան 7-րդ ցուցահանդեսի հայտնի աշխատանքներից է Հյուանգ Յոնգ Պինգի ստեղծած հսկայական օձի «Զսպանակ» կոչվող կմախք-քանդակը։ Պատկերասրահն այս գործը ձեռք է բերել 2012 թվականին։

Արվեստի երեխաների համար 
Պատկերասրահը հայտնի է որպես միջազգային առաջատար կենտրոն, որը ներկայացնում է երեխաների համար ստեղծված թանգարանային նորարարական ուսուցման ծրագրեր։ Այս ծրագրերը համակարգվում են մանկական արվեստի կենտրոնի կողմից։

Տարածաշրջանային Քվինսլենդ 
Բոլոր քվինսլենդցիներին հավաքածուն ներկայացնելու համար կազմակերպվում են շրջիկ ցուցահանդեսներ տարածաշրջանային և հեռավոր վայրեր։

Ծանոթագրություններ

Արտաքին հղումներ 
 Queensland Art Gallery Պատկերասրահի պաշտոնական կայք
 Queensland Art Gallery  պաշտոնական ցուցահանդեսների կայք

Ավստրալիայի պատկերասրահներ